open-index/open-wikipedia-markdown huggingface dataset:
ডায়ান ব্রায়ার্স

**ডায়ান জেন ব্রায়ার্স** (জন্ম ১৯৫১) একজন আমেরিকান গণিত শিক্ষাবিদ, যিনি ন্যাশনাল কাউন্সিল অফ সুপারভাইজারস অফ ম্যাথমেটিকস এবং ন্যাশনাল কাউন্সিল অফ টিচারস অফ ম্যাথমেটিকস উভয় সংস্থারই প্রাক্তন সভাপতি ছিলেন। তিনি *এভরিডে ম্যাথমেটিক্স* (প্রাক-কিণ্ডারগার্টেন এবং প্রাথমিক বিদ্যালয়ের গণিত পাঠ্যক্রম), কানেক্টেড ম্যাথমেটিক্স এবং কমন কোর স্টেট স্ট্যাণ্ডার্ডস ইনিশিয়েটিভ গণিত শিক্ষা কার্যক্রমগুলির একজন প্রবক্তা।

## শিক্ষা ও কর্মজীবন
ব্রায়ার্স নর্থওয়েস্টার্ন বিশ্ববিদ্যালয় থেকে গণিতে মেজর করেন এবং ১৯৭৩ সালে স্নাতক হন। তিনি নর্থওয়েস্টার্ন থেকে গণিতে স্নাতকোত্তর এবং গণিত শিক্ষায় পিএইচডি ডিগ্রি অর্জন করেন। তাঁর ১৯৮৪ সালের ডক্টরাল গবেষণাপত্রের বিষয় ছিল *নিয়ম আবিষ্কারে ব্যক্তিগত পার্থক্য: আরোহী যুক্তির খেলা এলিউসিসের একটি অনুসন্ধানমূলক গবেষণা* ()। যেখানে নর্থওয়েস্টার্ন অবস্থিত, তিনি সেখানকার  ইলিনয়ের ইভানস্টনে মিডল স্কুল পর্যায়ে গণিত পড়িয়েছেন। পিএইচডি সম্পন্ন করার পর, তিনি কার্নেগি মেলন বিশ্ববিদ্যালয়ে পোস্টডক্টরাল গবেষক ছিলেন। তিনি সেখানে জিল এইচ লার্কিনের সাথে কাজ করেন এবং সংক্ষিপ্ত সময়ের জন্য নর্দার্ন ইলিনয় বিশ্ববিদ্যালয়ে গণিত শিক্ষার সহকারী অধ্যাপক হিসেবে দায়িত্ব পালন করেন।

তিনি ১৯৮৬ সালে পিটসবার্গ পাবলিক স্কুলসে গণিত শিক্ষার প্রধান হিসেবে যোগদান করেন। পিটসবার্গে, তিনি প্রাথমিক বিদ্যালয়ের গণিতের জন্য এভরিডে ম্যাথমেটিক্স প্রোগ্রাম এবং মাধ্যমিক বিদ্যালয়ের গণিতের জন্য কানেক্টেড ম্যাথমেটিক্স প্রোগ্রাম চালু করেন।  ২০০৫ সালে স্কুল বোর্ডের সাথে এই দুটি প্রোগ্রাম চালু রাখা নিয়ে একটি রাজনৈতিক লড়াইয়ের অংশ হিসেবে তাঁর রাজ্য শিক্ষকতা সংশাপত্রগুলি নিয়ে প্রশ্ন তোলা হয়েছিল, এবং ২০০৬ সালে তাঁকে তাঁর পদ থেকে ছুটিতে পাঠানো হয়।

তিনি একজন পরামর্শক এবং গণিত শিক্ষা উন্নয়নকারী হওয়ার জন্য পদত্যাগ করেন, এবং শিকাগোর ইলিনয় বিশ্ববিদ্যালয় ও অস্টিনের টেক্সাস বিশ্ববিদ্যালয়ের বীজগণিত শিক্ষা তীব্রকরণ প্রকল্পের সহ-পরিচালক হন। তিনি ২০০৯ থেকে ২০১১ সাল পর্যন্ত জাতীয় গণিত তত্ত্বাবধায়ক পরিষদের সভাপতি হিসেবে দায়িত্ব পালন করেন,  এবং ২০১৪ থেকে ২০১৬ পর্যন্ত জাতীয় শিক্ষক পরিষদের সভাপতি হিসেবে দায়িত্ব পালন করেন। *এনসিটিএম* সভাপতি হিসেবে, তিনি কমন কোর স্টেট স্ট্যাণ্ডার্ডস ইনিশিয়েটিভের পক্ষে কথা বলেন এবং এই উদ্যোগ সম্পর্কে ব্যাপকভাবে ছড়িয়ে পড়া মিথ্যাচার খণ্ডন করার জন্য তাঁর নিজের প্ল্যাটফর্ম ব্যবহার করেন।

## বই
ব্রায়ার্স *গণিত শিক্ষাদান ও শেখার বিষয়ে অধ্যক্ষদের যা জানা প্রয়োজন* (; সলিউশন ট্রি প্রেস, ২০১২) এবং *সাধারণ মূল রাষ্ট্রীয় মানদণ্ড উদ্যোগের* গণিত উপাদানগুলির ওপর একটি শিক্ষক নির্দেশিকা *কর্মক্ষেত্রে পিএলসি-তে কমন কোর গণিত, গ্রেড ৬-৮* ( সলিউশন ট্রি প্রেস, ২০১৩)-এর সহ-লেখক।

## স্বীকৃতি
২০০৯ সালে পেনসিলভেনিয়া কাউন্সিল অফ সুপারভাইজারস অফ ম্যাথমেটিক্স ব্রায়ার্সকে গণিত তত্ত্বাবধানে অসামান্য অবদানের জন্য পুরস্কার প্রদান করে। ২০১৮ সালে ন্যাশনাল কাউন্সিল অফ সুপারভাইজারস অফ ম্যাথমেটিক্স তাঁকে রস টেলর / গ্লেন গিলবার্ট জাতীয় নেতৃত্ব পুরস্কার প্রদান করে।

## তথ্যসূত্র




বিষয়শ্রেণী:২০শ শতাব্দীর মার্কিন নারী
বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
ক্যাথরিন ব্রিংম্যান

**ক্যাথরিন ব্রিংম্যান** (জন্ম ৮ মে ১৯৭৭) জার্মানির কোলন বিশ্ববিদ্যালয়ের একজন জার্মান সংখ্যাতত্ত্ববিদ, যিনি মক থিটা ফাংশনের তত্ত্বে মৌলিক অবদান রেখেছেন।

## শিক্ষা ও কর্মজীবন
ক্যাথরিন ব্রিংম্যান ১৯৭৭ সালের ৮ই মে জার্মানির মুনস্টার শহরে জন্মগ্রহণ করেন। তিনি ২০০২ সালে জার্মানির ভুরৎসবুর্গ বিশ্ববিদ্যালয় থেকে গণিত ও ধর্মতত্ত্বে রাষ্ট্রীয় পরীক্ষায় উত্তীর্ণ হন এবং ২০০৩ সালে সেখান থেকেই গণিতে ডিপ্লোমা অর্জন করেন। তিনি ২০০৪ সালে -এর তত্ত্বাবধানে হাইডেলবার্গ বিশ্ববিদ্যালয় থেকে পিএইচডি ডিগ্রি লাভ করেন। 

২০০৪ থেকে ২০০৭ সাল পর্যন্ত তিনি উইসকনসিন বিশ্ববিদ্যালয়ে এডওয়ার্ড বার ভ্যান ভ্লেক সহকারী অধ্যাপক হিসেবে কর্মরত ছিলেন, সেখানে তিনি কেন ওনোর সাথে কাজ শুরু করেন। মিনেসোটা বিশ্ববিদ্যালয়ে অল্প সময়ের জন্য সহকারী অধ্যাপক হিসেবে কাজ করার পর, তিনি জার্মানির কোলন বিশ্ববিদ্যালয়ে অধ্যাপক হিসেবে যোগদান করেন।

## স্বীকৃতি
ব্রিংম্যানকে আলফ্রিড ক্রুপ ফন বোহলেন উণ্ড হালবাখ ফাউণ্ডেশন কর্তৃক তরুণ অধ্যাপকদের জন্য প্রবর্তিত এক মিলিয়ন ইউরোর আলফ্রিড ক্রুপ-ফোর্ডারপ্রাইস পুরস্কার প্রদান করা হয়েছে। তিনি এই পুরস্কার বিজয়ী তৃতীয় গণিতবিদ। এছাড়াও, "প্রতিভাবান শ্রীনিবাস রামানুজন দ্বারা প্রভাবিত গণিতের ক্ষেত্রগুলিতে" অবদানের জন্য তাঁকে ২০০৯ সালে *এসএএসটিআরএ রামানুজন পুরস্কারে* ভূষিত করা হয়েছে।

তিনি ২০১৫ সালে জার্মান গণিত সমিতির এমি নোয়েথার প্রভাষক ছিলেন।

ব্রিংম্যান, আমাণ্ডা ফলসম, কেন ওনো এবং ল্যারি রোলেনের লেখা *হারমোনিক মাস ফর্ম এবং মক মডুলার ফর্ম: তত্ত্ব এবং প্রয়োগ* (; প্রকাশক আমেরিকান ম্যাথমেটিক্যাল সোসাইটি, ২০১৮) বইটি অ্যাসোসিয়েশন অফ আমেরিকান পাবলিশার্স থেকে গণিতে সেরা পাণ্ডিত্যপূর্ণ বইয়ের জন্য ২০১৮ সালের গদ্য পুরস্কার জিতেছে।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:কোলন বিশ্ববিদ্যালয়ের শিক্ষক
বিষয়শ্রেণী:মিনেসোটা বিশ্ববিদ্যালয়ের শিক্ষক
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর জার্মান গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
রুথ ব্র্যাট

**রুথ ব্র্যাট** একজন ইংরেজ অভিনেত্রী এবং কৌতুকাভিনেত্রী। ব্র্যাট বাফটা পুরস্কার বিজয়ী বিবিসি২ সিরিজ *পিপল জাস্ট ডু নাথিং*-এ অভিনয় করেছেন। ২০২২ সালে তিনি মিসচিফ থিয়েটারের সাথে 'স্টারশিপ ইম্প্রোভাইজ'-এ এডিনবরা উৎসবে অংশগ্রহণ করেন।

## কর্মজীবন
ব্র্যাট ২০০৫ সালের *ফানি উইমেন* প্রতিযোগিতায় রানার-আপ হয়েছিলেন, ২০০৩ সালে সারাহ অ্যাডামস এটি শুরু করেছিলেন।

টিভিতে, ব্র্যাট বিবিসি থ্রি-এর সঙ্গীতধর্মী কমেডি *মংরেলস*-এর বেশ কয়েকটি পর্বে বিভিন্ন চরিত্রে অভিনয় করেছেন এবং ২০১৩ সালে রিকি জারভেজের কমেডি-নাটক *ডেরেক*-এ উপস্থিত হয়েছিলেন। এরপর তিনি বিবিসি থ্রি-এর *পিপল জাস্ট ডু নাথিং-* এ কেভিন বেটসের (ওরফে ডিজে বিটস) প্রেমিকা রোশের চরিত্রে অভিনয় করেন। রোশ কেভিনকে ভালোবাসে কিন্তু চায় যে সে যেন আরও দায়িত্বশীল বাবা হয় এবং তার সমস্ত সময় এমসি গ্রিণ্ডাহর সাথে না কাটায়। এছাড়াও তিনি গ্রেগ ডেভিসের চ্যানেল ৪ সিটকম *ম্যান ডাউন*-এর চতুর্থ সিরিজে (২০১৭) কেয়ার হোমের সহকারী ক্যারল চরিত্রে নিয়মিত অভিনয় করেছেন।

তিনি চ্যানেল ৪-এর *এফএকিউ ইউ* (২০০৫) এবং বিবিসি থ্রি-এর *রব ব্রাইডন'স অ্যানুয়ালি রিটেনটিভ*-র (২০০৬) টিভি অনুষ্ঠানে উপস্থিত হয়েছিলেন। শেষেরটিতে তাঁর একটি বড় ভূমিকা থাকার কথা ছিল, কিন্তু তাঁর সংলাপ থাকা বেশিরভাগ দৃশ্যই বাদ দেওয়া হয়েছিল। তিনি কেলোগ'স নিউট্রিগ্রেইন বারের মতো পণ্যের টিভি বিজ্ঞাপনেও উপস্থিত হয়েছেন। ২০০৭ সালে তিনি *টাচ মি, আই'ম ক্যারেন টেলর* ছবিতে ডাচ "জলবায়ুবিদ" ইয়োলাণ্ডা ভ্যান ডার ল্যাণ্ডাভানের ভূমিকায় অভিনয় করেন।

তাঁর মঞ্চে অভিনীত নাটকগুলোর মধ্যে রয়েছে এডিনবার্গের প্লেজেন্স প্রেক্ষাগৃহে *এলিয়েনস আর স্কেয়ারি* ও *মরফিয়াস ডিসেণ্ডিং* এবং সোহো থিয়েটারে *জর্জ অরওয়েল'স স্কুল ডিস্কো* ও *দ্য সার্ভিস এলিভেটর*। ব্র্যাট ছিলেন *শোস্টপার! দ্য মিউজিক্যাল ইমপ্রোভাইজড*-এর একজন প্রতিষ্ঠাতা সদস্য। তিনি ২০০৫ সালে *রিডিউসড এডিনবরা ফ্রিঞ্জ ইম্প্রো শো*-এরও অংশ ছিলেন। তিনি ২০০৫ সালের 'বেবিচ্যাম ফানি উইমেন অ্যাওয়ার্ডস'-এ তৃতীয় স্থান অধিকার করেন।

তিনি ২০১৪ সালে লুসি ট্রডের সাথে বিবিসি রেডিও কমেডি সিরিজ *ট্রড এন ব্র্যাট সে 'ওয়েল ডান ইউ*'-তে সহ-লেখক এবং সহ-অভিনেত্রী হিসেবে কাজ করেন।

২০২৩ সালের মে মাসে, তিনি চার্লি কুপারের সাথে খুচরো বিক্রেতা প্রতিষ্ঠান আর্গোসের একটি বিজ্ঞাপন প্রচারাভিযানে কনি নামের একটি পুতুলের  কণ্ঠদান শুরু করেন।

২০২৪ সালের মার্চ মাসে, ব্র্যাট ত্রিশ বছরের মধ্যে প্রথম নতুন মূল সদস্য হিসেবে ইম্প্রোভাইজেশন গ্রুপ ‘দ্য কমেডি স্টোর প্লেয়ার্স’- এ যোগদান করেন।

## তথ্যসূত্র

## বাহ্যিক লিঙ্কগুলি

* 

বিষয়শ্রেণী:ইংরেজ কৌতুকাভিনেত্রী
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
রুথ ব্রিটো

**রুথ আলেকজান্দ্রা ব্রিটো-পাকুমিও** একজন আমেরিকান গাণিতিক পদার্থবিজ্ঞানী যাঁর গবেষণার বিষয়বস্তুর মধ্যে রয়েছে কৃষ্ণগহ্বর, ইয়াং-মিলস তত্ত্ব এবং ফাইনম্যান ইন্টিগ্রাল তত্ত্ব। ফ্রেডি কাচাজো, বো ফেং এবং এডওয়ার্ড উইটেনের সাথে তিনি বিক্ষেপণ বিস্তার (স্ক্যাটারিং অ্যামপ্লিটিউড) গণনার জন্য বিসিএফডব্লিউ রিকারশন (ব্রিটো-কাচাজো-ফেং-উইটেন রিকারশন) রিলেশনসের অন্যতম নামধারী। তিনি  ডাবলিনের ট্রিনিটি কলেজে গণিত ও তাত্ত্বিক পদার্থবিজ্ঞানের একজন সহযোগী অধ্যাপক, এবং এছাড়াও তিনি স্যাকলের তাত্ত্বিক পদার্থবিজ্ঞান ইনস্টিটিউটের সাথে সংশ্লিষ্ট আছেন।

## শিক্ষা ও কর্মজীবন
ব্রিটো মূলত নিউ ইয়র্কের বিংহামটনের বাসিন্দা, যেখানে তাঁর বাবা, রোনাল্ড ব্রিটো, বিংহামটন বিশ্ববিদ্যালয়ে অর্থনীতির অধ্যাপক ছিলেন। ম্যাসাচুসেটস ইনস্টিটিউট অফ টেকনোলজিতে গণিতের স্নাতক ছাত্রী থাকাকালীন, তিনি উইলিয়াম লোয়েল পুটনাম গণিত প্রতিযোগিতায় একজন মহিলা ছাত্র হিসেবে সেরা প্রদর্শনের জন্য ১৯৯৪ সালে এলিজাবেথ লোয়েল পুটনাম পুরস্কার এবং অ্যাসোসিয়েশন ফর উইমেন ইন ম্যাথমেটিক্স কর্তৃক প্রদত্ত একজন স্নাতক মহিলার গণিতে শ্রেষ্ঠত্বের জন্য ১৯৯৫ সালে অ্যালিস টি শেফার পুরস্কার জিতেছিলেন।

তিনি ২০০২ সালে হার্ভার্ড বিশ্ববিদ্যালয় থেকে পদার্থবিজ্ঞানে পিএইচডি সম্পন্ন করেন। তাঁর গবেষণাপত্রের শিরোনাম ছিল *অতিপ্রতিসম কৃষ্ণগহ্বরের আবদ্ধ অবস্থা* (), তিনি অ্যাণ্ড্রু স্ট্রোমিঙ্গারের তত্ত্বাবধানে গবেষণা করেন। ২০১৪ সালে ট্রিনিটি কলেজের কর্মী হিসেবে যোগদানের আগে তিনি আমস্টারডাম বিশ্ববিদ্যালয়ের ইনস্টিটিউট ফর অ্যাডভান্সড স্টাডি, ফার্মিল্যাব এবং সিইএ প্যারিস-স্যাকলে-তে গবেষক ছিলেন।

## তথ্যসূত্র




## বহিঃসংযোগ

* হোম পেজ
* আমরা যে মহাবিশ্ব পর্যবেক্ষণ করি, তাকে কীভাবে ব্যাখ্যা করব? ট্রিনিটি কলেজ ডাবলিন টকস

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:মার্কিন নারী পদার্থবিজ্ঞানী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ইউরেনিয়াম কর্পোরেশন অফ ইন্ডিয়া

**ইউরেনিয়াম কর্পোরেশন অফ ইন্ডিয়া** (**UCIL**) ভারতের একটি সরকারি খাতের প্রতিষ্ঠান, যা পারমাণবিক শক্তি বিভাগ-এর অধীনে পরিচালিত হয় এবং ইউরেনিয়াম খনন ও প্রক্রিয়াজাতকরণের দায়িত্ব পালন করে। সংস্থাটি ১৯৬৭ সালে প্রতিষ্ঠিত হয় এবং ভারতে ইউরেনিয়াম আকরিক উত্তোলন ও প্রক্রিয়াকরণে গুরুত্বপূর্ণ ভূমিকা পালন করে।

এই প্রতিষ্ঠানটি জাদুগুড়া, ভাটিন, নারওয়াপাহাড়, তুরামদিহ এবং বান্ধুহারাং এলাকায় খনি পরিচালনা করে।

## খনি
### তুম্মালাপল্লে
কানাম্পল্লি ও তুম্মালাপল্লে খনির আকরিক এলাকা অন্ধ্রপ্রদেশের কড়াপা জেলায় প্রায় ২১ কিলোমিটার জুড়ে বিস্তৃত। এটি ভারতের বৃহত্তম ইউরেনিয়াম খনি।

### জাদুগুড়া
এটি ভারতের প্রথম ইউরেনিয়াম খনি, যা ১৯৬৭ সালে চালু হয়। এটি ঝাড়খণ্ড রাজ্যে অবস্থিত। জাদুগুড়া প্রক্রিয়াজাতকরণ কেন্দ্রটি খনির নিকটেই অবস্থিত, যেখানে ইউরেনিয়াম আকরিক প্রক্রিয়াজাত করা হয়। ভাটিন ও নারওয়াপাহাড় খনি থেকেও আকরিক এখানে আনা হয়।

### ভাটিন
এই খনিটি জাদুগুড়া থেকে প্রায় ৩ কিলোমিটার দূরে অবস্থিত এবং এর বেশিরভাগ অবকাঠামো জাদুগুড়া খনির সঙ্গে ভাগাভাগি করে।

### নারওয়াপাহাড়
এই খনিটি এপ্রিল ১৯৯৫ সালে চালু হয় এবং এটি দেশের অন্যতম আধুনিক খনি হিসেবে পরিচিত।

### তুরামদিহ
তুরামদিহ খনিটি জাদুগুড়া থেকে প্রায় ২৪ কিলোমিটার পশ্চিমে এবং টাটানগর রেলওয়ে স্টেশন থেকে প্রায় ৫ কিলোমিটার দক্ষিণে অবস্থিত। এটি ২০০৩ সালে চালু হয়। এখানে একটি প্রক্রিয়াজাতকরণ কেন্দ্র রয়েছে, যেখানে তুরামদিহ, বান্ধুহারাং এবং মোহুলদিহ খনির আকরিক প্রক্রিয়াজাত করা হয়।

### বাগজাত
বাগজাত খনি ঝাড়খণ্ডের পূর্ব সিংভূম জেলায় অবস্থিত একটি ভূগর্ভস্থ খনি।

### মোহুলদিহ খনি
মোহুলদিহ ইউরেনিয়াম খনি ঝাড়খণ্ডের সারাইকেলা-খারসাওয়ান জেলার গামহারিয়া ব্লকে অবস্থিত এবং এটি একটি আধুনিক ভূগর্ভস্থ খনি হিসেবে উন্নত করা হয়েছে।

## নতুন প্রকল্প
রাজস্থানের সিকার জেলার রোহিল এলাকায় ইউরেনিয়াম মজুদ আবিষ্কৃত হয়েছে। এর ফলে রাজস্থান সরকার ইউরেনিয়াম কর্পোরেশন অব ইন্ডিয়াকে খনন কার্যক্রম শুরু করার জন্য আগ্রহপত্র (LOI) প্রদান করে।

Atomic Minerals Directorate for Exploration and Research (AMD) রোহিল এলাকায় ৮,৮১৩ টন ইউরেনিয়াম অক্সাইড, রোহিল পশ্চিমে ১,০৮৬ টন, জাহাজ এলাকায় ৩,৫৭০ টন এবং গেরাটিয়োঁ কি ধানিতে ১,০০২ টন মজুদ শনাক্ত করেছে।

## বিতর্ক
স্থানীয় জনগণের একটি অংশ অভিযোগ করে যে UCIL-এর খনন কার্যক্রমের ফলে ক্ষতিকর বিকিরণ ছড়াচ্ছে এবং তা জনস্বাস্থ্যের জন্য ঝুঁকিপূর্ণ।

১৯৯৮ সালে Operation Shakti-এর পর যুক্তরাষ্ট্র ৬৩টি ভারতীয় প্রতিষ্ঠানের ওপর নিষেধাজ্ঞা আরোপ করে, যার মধ্যে UCIL-ও অন্তর্ভুক্ত ছিল।

খাসি পাহাড় অঞ্চলে UCIL-এর খনন কার্যক্রমের বিরুদ্ধেও স্থানীয় উপজাতিরা স্বাস্থ্যঝুঁকির আশঙ্কায় তীব্র প্রতিবাদ জানায়।

## তথ্যসূত্র

বিষয়শ্রেণী:ভারতের খনন কোম্পানি
বিষয়শ্রেণী:ভারতে পারমাণবিক প্রযুক্তি
বিষয়শ্রেণী:ইউরেনিয়াম খনন
বিষয়শ্রেণী:১৯৬৭ সালে প্রতিষ্ঠিত কোম্পানি
বিষয়শ্রেণী:ভারতের সরকারি মালিকানাধীন খনন কোম্পানি
জাদুগুড়া

**জাদুগুড়া** (ইংরেজি: *Jadugora*; এছাড়াও জাদুগোডা বা জাদুগুড়া নামে পরিচিত) ভারতের ঝাড়খণ্ড রাজ্যের পূর্ব সিংভূম জেলার ঘাটশিলা উপবিভাগে অবস্থিত মুসাবনি ব্লকের একটি জনগণনা শহর।

## নামকরণ
“জাদুগুড়া” নামটি স্থানীয় উপজাতীয় শব্দ “জাদাগোড়া” থেকে উদ্ভূত, যার অর্থ ‘হাতির দেশ’। অতীতে এই অঞ্চলে প্রচুর এশীয় হাতির বসবাস ছিল। তবে খনি ও শিল্পকারখানা গড়ে ওঠার ফলে তাদের আবাসস্থল কমে যাওয়ায় তারা ঘন জঙ্গলে চলে যায়।

## ভৌগোলিক অবস্থা
জাদুগোড়া  অক্ষাংশে অবস্থিত। এটি ইউরেনিয়াম কর্পোরেশন অব ইন্ডিয়ার একটি টাউনশিপ এবং জামশেদপুর শহর থেকে প্রায় ৩৫ কিমি সড়কপথে ও ২০ কিমি রেলপথে দূরে অবস্থিত। এটি ভারতের প্রথম উল্লেখযোগ্য ইউরেনিয়াম উৎপাদনকারী খনি অঞ্চলগুলির একটি।

এই অঞ্চলটি ছোটানাগপুর মালভূমির অংশ এবং পাহাড়ি ভূমি দ্বারা গঠিত। প্রধান নদীগুলির মধ্যে রয়েছে সুবর্ণরেখা নদী ও খড়খাই নদী।

## প্রশাসন
জাদুগোড়ায় একটি পুলিশ স্টেশন রয়েছে।

## জনসংখ্যা
২০১১ সালের ভারতের জনগণনা অনুযায়ী, জাদুগোড়ার মোট জনসংখ্যা ১৮,৫৬৩ জন; এর মধ্যে পুরুষ ৯,৫৩১ (৫১%) এবং নারী ৯,০৩২ (৪৯%)। ০–৬ বছর বয়সী শিশু ছিল ২,০৮৫ জন। সাক্ষরতার হার ৮৪.০৬%।

২০০১ সালের জনগণনা অনুযায়ী, জনসংখ্যা ছিল ১৯,০০৩ জন এবং গড় সাক্ষরতার হার ছিল ৭২%।

এখানে সাঁওতাল, গন্ড, মুন্ডা ও হিল খারিয়া সহ বিভিন্ন উপজাতির বসবাস রয়েছে। স্থানীয় সংস্কৃতি পাশ্ববর্তী পশ্চিমবঙ্গ, ওড়িশা ও বিহারের সংস্কৃতির দ্বারা প্রভাবিত।

## ভাষা
এখানে প্রধানত বাংলা, হিন্দি, সাঁওতালি ও ওড়িয়া ভাষা প্রচলিত।

## ধর্ম
এখানে প্রধান ধর্ম হিন্দুধর্ম; এছাড়া ইসলাম ও অন্যান্য উপজাতীয় ধর্মও প্রচলিত।

## অবকাঠামো
জাদুগোড়ায় সড়ক, বিদ্যুৎ, পানীয় জল, হাসপাতাল, বিদ্যালয়সহ মৌলিক অবকাঠামো বিদ্যমান। এখানে একটি হাসপাতাল, একাধিক স্কুল ও ব্যাংক রয়েছে।

## পর্যটন আকর্ষণ
রঙ্কিনী মন্দির একটি গুরুত্বপূর্ণ ধর্মীয় স্থান, যা দেবী রঙ্কিনীর উদ্দেশ্যে নির্মিত। এছাড়া সুবর্ণরেখা নদীর উপর গালুডি সেতুও একটি আকর্ষণীয় স্থান।

## ইউরেনিয়াম খনি
জাদুগোড়া ইউরেনিয়াম কর্পোরেশন অফ ইন্ডিয়া (UCIL)-এর প্রধান কার্যালয়। এখানে ১৯৬০-এর দশক থেকে ইউরেনিয়াম উত্তোলন করা হচ্ছে। কাছাকাছি নারওয়াপাহাড় খনিতেও ইউরেনিয়াম উত্তোলন করা হয়।

## তথ্যসূত্র

বিষয়শ্রেণী:ভারতের খনি সম্প্রদায়
বিষয়শ্রেণী:পূর্ব সিংভূম জেলার শহর
অ্যান ব্রডবেল্ট

**অ্যান ব্রডবেল্ট (** জন্মসূত্রে **অ্যান পেনোয়ার)** (১ জানুয়ারি ১৭৫১ – ৬ সেপ্টেম্বর ১৮২৭) ছিলেন একজন ব্রিটিশ-জ্যামাইকান পত্রলেখক এবং সমাজ পর্যবেক্ষক।

## জীবন
ব্রডবেল্ট জ্যামাইকা কলোনির স্প্যানিশ টাউনে এক পরিবারে জন্মগ্রহণ করেন, যেটি সেখানে দীর্ঘকাল ধরে প্রতিষ্ঠিত ছিল। তিনি ফ্রান্সিস রিগবি ব্রডবেল্ট নামক একজন চিকিৎসককে বিবাহ করেন, যিনি নিজেও একটি ওয়েস্ট ইন্ডিয়ান পরিবারের সদস্য ছিলেন। এই পরিবারের সদস্যরা বহু প্রজন্ম ধরে ঔপনিবেশিক ওয়েস্ট ইন্ডিজে ডাক্তার, বিধানসভার সদস্য বা বিচার বিভাগীয় কর্মকর্তা অথবা সৈনিক হিসেবে দায়িত্ব পালন করেছেন। পেনোয়ার এবং ব্রডবেল্ট উভয় পরিবারেরই জ্যামাইকাতে চাষ-আবাদ ছিল। 

ব্রডবেল্ট তাঁর সন্তানদের লেখা দীর্ঘ বর্ণনামূলক চিঠির কারণে আজ বিখ্যাত হয়ে আছেন, তাঁর সন্তানরা ওয়েস্ট ইন্ডিজের দাস-মালিকানা আভিজাত্য থেকে দূরে ইংল্যান্ডে শিক্ষাগ্রহণ করছিল। সেই চিঠিগুলিতে তাঁর জীবন এবং স্থানীয় ঘটনাগুলির বর্ণনা রয়েছে। তাঁর স্বামী ১৭৯৫ সালে মারা যান এবং জন বেকন তাঁর জন্য একটি স্মৃতিস্তম্ভ তৈরি করেন। ব্রডবেল্ট বাথ শহরে ফিরে যান এবং ১৮২৭ সালে সেখানে তিনি মারা যান। 

## উত্তরাধিকার
ব্রডবেল্টের চিঠিগুলির উত্তরাধিকার বংশপরম্পরায় পরিবারে চলে আসছিল, এবং অবশেষে ১৯৩৮ সালে তাঁর প্রপৌত্রী জেরাল্ডিন মোজলি চিঠিগুলি প্রকাশ করেন। কাউন্সিলের একজন সদস্য এবং পেশায় চিকিৎসক হওয়ার পাশাপাশি, তাঁর ছেলে ফ্রান্সিস বেশ কয়েকজন হিতৈষীর কাছ থেকে জ্যামাইকায় স্থাবর সম্পত্তি, ইংল্যান্ডে ভূ-সম্পত্তি, লন্ডন শহরের সম্পত্তি এবং ১,২০,০০০ পাউন্ড উত্তরাধিকার সূত্রে পেয়েছিলেন। এই হিতৈষীদের মধ্যে ছিলেন অ্যানের আত্মীয়, *দ্য মুর*-এর টমাস স্ট্যালার্ড পেনয়র, যিনি লন্ডনের একজন বণিক ও ঔষধবিক্রেতা এবং হেয়ারফোর্ডশায়ারের ভূস্বামী অভিজাত শ্রেণির সদস্য ছিলেন। পেনোয়ার উত্তরাধিকারের শর্ত হিসেবে, ফ্রান্সিস ১৮২৪ সালে তাঁর নাম পরিবর্তন করে ফ্রান্সিস রিগবি ব্রডবেল্ট স্ট্যালার্ড পেনোয়ার রাখেন এবং তিনি হিয়ারফোর্ডশায়ার, লন্ডন এবং বাথে স্থানান্তরিত হন।

## তথ্যসূত্র

বিষয়শ্রেণী:১৯শ শতাব্দীর ব্রিটিশ লেখক
বিষয়শ্রেণী:১৯শ শতাব্দীর ব্রিটিশ চিঠি লেখক
বিষয়শ্রেণী:স্প্যানিশ টাউনের ব্যক্তিত্ব
বিষয়শ্রেণী:১৮২৭-এ মৃত্যু
বিষয়শ্রেণী:১৭৫১-এ জন্ম
অ্যান ব্রডবেন্ট

**অ্যান লিস ব্রডবেন্ট** অটোয়া বিশ্ববিদ্যালয়ের একজন গণিতবিদ যিনি কোয়ান্টাম কম্পিউটিং, কোয়ান্টাম তথ্যগুপ্তিবিদ্যা (ক্রিপ্টোগ্রাফি) এবং কোয়ান্টাম তথ্য বিষয়ে গবেষণার জন্য ২০১৬ সালের আইজেনস্ট্যাড পুরস্কার পেয়েছেন। ২০২৪ সালের  জুলাই মাস পর্যন্ত, তিনি কোয়ান্টাম কমিউনিকেশন এবং ক্রিপ্টোগ্রাফিতে প্রথম স্তরীয় কানাডা রিসার্চ চেয়ার পদে অধিষ্ঠিত ছিলেন।

## প্রাথমিক জীবন এবং শিক্ষা
ব্রডবেন্ট অটোয়ার ডি লা স্যাল হাই স্কুল থেকে সঙ্গীতে বিশেষায়িত পড়াশোনা করেন এবং ১৯৯৭ সালে স্নাতক হন। বিজ্ঞানের প্রতি তাঁর আগ্রহ তাঁকে স্নাতক ডিগ্রির জন্য গণিতকে প্রধান বিষয় হিসেবে বেছে নিতে অনুপ্রাণিত করে।

ব্রডবেন্ট মন্ট্রিয়ল বিশ্ববিদ্যালয়ে অ্যালেইন ট্যাপ এবং জিল ব্রাসার্ডের ছাত্রী ছিলেন, যেখানে তিনি ২০০৪ সালে *কোয়ান্টাম সিউডো-টেলিপ্যাথি গেমস* বিষয়ে তাঁর স্নাতকোত্তর সম্পন্ন করেন, এবং ২০০৮ সালে *কোয়ান্টাম ননলোকালিটি, ক্রিপ্টোগ্রাফি এবং জটিলতা* () বিষয়ে একটি গবেষণাপত্র সহ তাঁর পিএইচডি সম্পন্ন করেন।

## কর্মজীবন
ওয়াটারলু বিশ্ববিদ্যালয়ের কোয়ান্টাম কম্পিউটিং ইনস্টিটিউটে পোস্টডক্টরাল পড়াশোনার পর, তিনি ২০১৪ সালে অটোয়াতে চলে আসেন। তিনি অটোয়া বিশ্ববিদ্যালয়ের গণিত ও পরিসংখ্যান বিভাগের একজন পূর্ণ অধ্যাপক। ২০১৪ থেকে ২০২৪ সাল পর্যন্ত, তিনি কোয়ান্টাম তথ্য প্রক্রিয়াকরণে অটোয়া বিশ্ববিদ্যালয় গবেষণা চেয়ার পদে অধিষ্ঠিত ছিলেন।

## পুরস্কার
ব্রডবেন্ট অন্টারিও বিশ্ববিদ্যালয় পরিষদের ২০১০ সালের জন চার্লস পোলানি পদার্থবিজ্ঞান পুরস্কারের বিজয়ী।  কোয়ান্টাম তথ্য এবং ক্রিপ্টোগ্রাফিতে তাঁর নেতৃত্ব এবং কাজের জন্য ২০১৬ সালে সেন্টার ডি রিসার্চেস ম্যাথমেটিক্স-এর আন্তর্জাতিক বৈজ্ঞানিক উপদেষ্টা কমিটি তাঁকে আইজেনস্ট্যাড পুরস্কারে ভূষিত করে।

## তথ্যসূত্র




## বহিঃসংযোগ
* 

বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:কানাডীয় গণিতবিদ
বিষয়শ্রেণী:কানাডীয় নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ইয়াজিদ ইবনে হাতিম আল-মুহাল্লাবি

**ইয়াজিদ ইবনে হাতেম আল-মুহাল্লাবি** ( ; মৃ: ১৩ মার্চ, ৭৮৭) ছিলেন মুহাল্লাবি পরিবারের একজন সদস্য, যিনি আব্বাসীয় খিলাফতের অধীনে  ইরানি আজারবাইজান (৭৬২-৭৬৯) ও ইফ্রিকিয়ার (৭৭১-৭৮৭) গভর্নর হিসেবে দায়িত্ব পালন করেন। 

## জীবনী
ইয়াজিদ আব্বাসীয় খলিফা আবু জাফর আল-মানসুরের (শা. ৭৫৪–৭৭৫) ঘনিষ্ঠ সহযোগী ছিলেন। ৭৫০ সালে ওয়াসিতে শেষ উমাইয়া বাহিনীর আত্মসমর্পণের সময় তিনি আল-মানসুরের শিবিরে উপস্থিত ছিলেন। পরবর্তীতে তাকে ইরানি আজারবাইজানের গভর্নর হিসেবে নিয়োগ দেওয়া হয়। সেখানে তিনি বসরা থেকে ইয়েমেনি আরবদের স্থানান্তর করে ওই প্রদেশে বসতি স্থাপনের একটি কর্মসূচি শুরু করেন।

৭৫৫ সালে তিনি মসুল অঞ্চলে খারিজি বিদ্রোহী মুলাব্বিদ ইবন হারমালাহ আল-শাইবানিকে দমন করার জন্য প্রেরিত সেনাপতিদের একজন ছিলেন। কিন্তু এই অভিযানে তিনি পরাজিত হন এবং তাকে পিছু হটতে বাধ্য হতে হয়।

৭৬২ সালে খলিফা আল-মানসুর তাকে মিশরের গভর্নর হিসেবে নিয়োগ দেন। তিনি ৭৬৯ সাল পর্যন্ত এই পদে বহাল থাকেন, ফলে প্রারম্ভিক আব্বাসীয় যুগে তার আট বছরের শাসনকাল ওই প্রদেশের গভর্নরদের মধ্যে সবচেয়ে দীর্ঘ ছিল। খলিফার বিশ্বস্ত সহকারী হিসেবে তার এই নিয়োগের মূল উদ্দেশ্য ছিল মিশরে আব্বাসীয় শাসনকে সুদৃঢ় করা; বিশেষ করে আলীয় আন্দোলন প্রতিহত করা। কারণ তার পূর্বসূরি হুমায়দ ইবনে কাহতাবা আলীয় বিদ্রোহকে উপেক্ষা করেন। এর ফলে আলীয় আন্দোলন শেষ পর্যন্ত মুহাম্মাদ নফসে যাকিয়্যার নেতৃত্বে একটি বৃহৎ বিদ্রোহে রূপ নেয়। এটি ৭৬২–৭৬৩ সালে মদিনা ও বসরায় সংঘটিত হয়। তবে ইয়াজিদ ও তার সাহিবুল শুরতা (পুলিশ প্রধান) আব্দুল্লাহ ইবনে আবদুর রহমান আল-তুজিবি মিলে মিশরের ফুস্তাত শহরে আলীয় বিদ্রোহের পরিকল্পনা নস্যাৎ করতে সক্ষম হন। ৭৬৭ সালে ইয়াজিদ বিদ্রোহী বাশমুর অঞ্চলে একটি সেনাবাহিনী প্রেরণ করেন, কিন্তু সেই অভিযান ব্যর্থ হয় এবং তাকে আবারও পিছু হটতে বাধ্য হতে হয়।

৭৭১ সালে ইফ্রিকিয়ার গভর্নর উমর ইবন হাফস মুহাল্লাবি খারিজি বিদ্রোহীদের হাতে নিহত হওয়ার পর আল-মনসুর ইয়াজিদকে সেই পদে নিয়োগ দেন এবং একটি বিশাল বাহিনীসহ তাকে প্রদেশে পাঠান। ত্রিপোলি পৌঁছানোর পর ইয়াজিদ ৭৭২ সালের শুরুতে ইবাদিদের বিরুদ্ধে অভিযান শুরু করেন এবং একটি বড় যুদ্ধে তাদের নেতা আবু হাতিম ইয়াকুব ইবন লাবিব আল-খারিজিসহ অনেক বিদ্রোহীকে হত্যা করেন। এরপর এক মাস ধরে বেঁচে থাকা ইবাদিদের ধাওয়া করার পর তিনি প্রাদেশিক রাজধানী কাইরাওয়ানে প্রবেশ করেন এবং গোটা প্রদেশের উপর নিজের নিয়ন্ত্রণ প্রতিষ্ঠা করেন।

এরপর ইয়াজিদ ইফ্রিকিয়ার গভর্নর হিসেবে বাকি জীবন কাটান। তার পূর্বসূরীদের তুলনায় তার শাসনকালে প্রদেশে শান্তি ও স্থিতিশীলতা দেখা যায়। ৭৭৩ সালে একটি খারিজি বিদ্রোহ ও ৭৮১ সালে জাব অঞ্চলে ওয়ারফাজুমা বারবার উপজাতীয় বিদ্রোহ উভয়ই দমন করা হয়। প্রশাসনের ক্ষেত্রে তিনি কৈরবানের বাজারগুলোকে সুসংগঠিত করেন এবং শহরের মসজিদ পুনর্নির্মাণ করেন।

ইয়াজিদ ১৫ বছর ৩ মাসের শাসনের পর ৭৮৭ খ্রিস্টাব্দের ১৩ মার্চ কৈরবানে মারা যান। কৈরবান শহরের গেটের কাছে তাকে দাফন করা হয়। মৃত্যুর পর তার ছেলে দাউদ সংক্ষিপ্ত সময়ের জন্য ইফ্রিকিয়ার গভর্নর ছিলেন। এরপর রুহ ইবন হাতিম আল-মুহাল্লাবি তার স্থলাভিষিক্ত হন। 

## তথ্যসূত্র


## সূত্র

* 
* 
* 
* 
* 
* 

* 
* 
* 
* 
* 

বিষয়শ্রেণী:আব্বাসীয় কর্মকর্তা
বিষয়শ্রেণী:আব্বাসীয় গভর্নর
মার্গারেট ব্রাউন (গণিত শিক্ষাবিদ)

**মার্গারেট লুইস ব্রাউন**  একজন ব্রিটিশ গণিত শিক্ষাবিদ, যিনি সংখ্যাজ্ঞান এবং গণিত শেখার পর্যায়গুলির ওপর গবেষণার জন্য পরিচিত। তিনি কিংস কলেজ লন্ডনের গণিত শিক্ষার একজন ইমেরিটাস অধ্যাপক, কিংস কলেজ লন্ডনের স্কুল অফ এডুকেশনের প্রাক্তন প্রধান, ব্রিটিশ এডুকেশনাল রিসার্চ অ্যাসোসিয়েশনের প্রাক্তন সভাপতি, গ্রেডেড অ্যাসেসমেন্ট ইন ম্যাথমেটিক্স (জিএআই এম)-এর প্রাক্তন পরিচালক, স্কুল ম্যাথমেটিক্স প্রজেক্টের ট্রাস্টি বোর্ডের প্রাক্তন চেয়ার, এবং ম্যাথমেটিক্যাল অ্যাসোসিয়েশনের প্রাক্তন সভাপতি।

## শিক্ষা ও কর্মজীবন
১৯৬০-এর দশকে ব্রাউন মাধ্যমিক বিদ্যালয়ের একজন গণিতের শিক্ষিকা ছিলেন। এরপর তিনি চেলসি কলেজে (বর্তমানে কিংস কলেজ লন্ডনের অংশ) প্রভাষক হন। ১৯৮৫ সালে চেলসি এবং কিংস কলেজ লন্ডনের একীভূতকরণের পর, তিনি ১৯৯২ থেকে ১৯৯৬ সাল পর্যন্ত স্কুল অফ এডুকেশনের প্রধান ছিলেন। তিনি ১৯৯০ সালে ম্যাথমেটিক্যাল অ্যাসোসিয়েশনের সভাপতি ছিলেন, এবং ১৯৯৭ - ১৯৯৮ সালের জন্য ব্রিটিশ এডুকেশনাল রিসার্চ অ্যাসোসিয়েশনের সভাপতি ছিলেন।

## স্বীকৃতি
ব্রাউন "যুক্তরাজ্যে গণিত শিক্ষায় তাঁর উল্লেখযোগ্য অবদানের জন্য" ২০১৩ সালের কাভলি পদক জিতেছিলেন। ২০১৫ সালের নববর্ষের সম্মান প্রদান অনুষ্ঠানে তাঁকে অর্ডার অফ দ্য ব্রিটিশ এম্পায়ারের অফিসার করা হয়েছিল।

## তথ্যসূত্র




## বহিঃসংযোগ

* 

বিষয়শ্রেণী:কিংস কলেজ লন্ডনের সভ্য
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:কিংস কলেজ লন্ডনের শিক্ষক
বিষয়শ্রেণী:ব্রিটিশ নারী গণিতবিদ
বিষয়শ্রেণী:ব্রিটিশ গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
দাহহাক ইবনে মাখলাদ

**দাহহাক ইবনে মাখলাদ** ( আরবি: ;  ১২৩ হিজরি - ২১২ হিজরি) ছিলেন একজন ইসলামি পণ্ডিত ও হাদিস বর্ণনাকারী। তিনি সাধারণত **আবু আসিম আল-নাবিল** () নামে পরিচিত ছিলেন। তিনি হাদিস বর্ণনার ক্ষেত্রে নির্ভরযোগ্যতা ও পাণ্ডিত্যপূর্ণ অবদানের জন্য পরিচিত। তিনি হাদিস সংরক্ষণ ও প্রচারে বিশেষ ভূমিকা পালন করেন। হাদিসের প্রসিদ্ধ গ্রন্থাবলিতে তাঁর সূত্রে অনেক বর্ণনা পাওয়া যায়, যা তাঁর সমসাময়িক আলেমদের মধ্যে তাঁর সম্মানিত অবস্থানকে প্রতিফলিত করে। হাদিস ও ফিকহে দাহহাকের বিশেষ পাণ্ডিত্য আজও আলিমদের প্রভাবিত করে। তিনি ২১২ হিজরি সালে আল-মামুনের খিলাফতকালে বসরায় মৃত্যুবরণ করেন। 

## প্রাথমিক জীবন
দাহহাক ইবন মাখলাদ ১২৩ হিজরি সালে জন্মগ্রহণ করেন। তিনি আবু আসিম আল-নাবিল নামে পরিচিত ছিলেন। তার পূর্ণ নাম ছিল দাহহাক ইবনে মাখলাদ ইবনে দাহহাক ইবনে মুসলিম ইবনে দাহহাক ( আরবি: الضَّحاك بن مَخلَد بن الضحاك بن مسلم بن الضحاك)। তিনি বিশেষভাবে বনু শায়বান গোত্র ও বসরা অঞ্চলের সঙ্গে তার সম্পর্কের জন্য খ্যাতি অর্জন করেন।

## হাদিস বর্ণনা
দাহহাক ইবন মাখলাদ হাদিস গবেষণা ও বর্ণনায় একজন খ্যাতনামা ব্যক্তিত্ব হিসেবে পরিচিত ছিলেন। তিনি কয়েকটি প্রসিদ্ধ সনদের মাধ্যমে হাদিস বর্ণনা করেন। উদাহরণস্বরূপ, তিনি ইবন জুরাইজ থেকে হাদিস বর্ণনা করেন; যিনি আতা ইবনে আবি রাবার মাধ্যমে আবদুল্লাহ ইবনে আব্বাসের কাছে পৌঁছেন।

আরেকটি গুরুত্বপূর্ণ সনদ হলো আব্বাস ইবনে আব্দুল-আজিম আনবারি→দাহহাক ইবন মাখলাদ→ মুহাম্মদ ইবন রিফাআহ→সুহাইল ইবন আবি সালিহ→তার পিতা→ আবু হুরায়রাহ। এই সনদে সুনান ইবনে মাজাহে অনেক হাদিস বর্ণনা করা হয়েছে।

তাঁর থেকে হাদিস বর্ণনা করেন: ইমাম বুখারী, ইব্রাহিম ইবন দিনার আত-তাম্মার আল-বাগদাদি, ইব্রাহিম ইবন মুস্তামির আল-আরকি, ইব্রাহিম ইবন ইয়াকুব আল-জাওজগানী, আহমদ ইবন সাঈদ আদ-দারমি, আহমদ ইবনে সানান আল-কাত্তান, আবুল জাওজা আহমদ ইবন উসমান আন-নাওফলি, আবু ইয়াহইয়া আহমদ ইবন ইছাম, আহমদ ইবন ফুদালা ইবনে ইব্রাহীম আন-নাসায়ী, আহমদ বিন হাম্বল, আহমদ ইবন ইউসুফ আস-সালমী আন-নিসাপুরি, ইসাহাক ইবন ইব্রাহীম ইবন দাউদ আস-সাওয়াক, ইসহাক ইবনে রাহওয়াইহ, ইসহাক ইবন সিয়ার নাসিবি, ইসহাক আল-কুসজ, বুশর ইবন আদম আল-বাসরী, আবু বুশর বাকর ইবন খালফ খাতিন আল-মুকরী, জারির ইবন হাজম (যিনি তার শিক্ষক ছিলেন), হারিস ইবন মুহাম্মদ ইবন আবি উসমা আত-তামীমী, হামিদ ইবন ইয়াহইয়া আল-বালখী, হাজ্জাজ ইবনে শা‘র, হাসান ইবনে ইসাহাক আল-মারওয়াজি, হাসান ইবন আলে আল-হালওয়ানি, আলী ইবনুল মাদীনী, আলি ইবন নাসর আল-জাহমি, উমর ইবন শুব্বাহ আন-নামিরী প্রমুখ।

## পাণ্ডিত্য
দাহহাককে একজন বিশ্বাসযোগ্য ও জ্ঞানী ফকিহ হিসেবে স্বীকৃতি দেওয়া হয়। হাদিস ও ফিকহ শাস্ত্র অধ্যয়নে তার নিবেদিত মনোভাব তাকে তৎকালীন জ্ঞানী সমাজের মধ্যে মর্যাদাপূর্ণ অবস্থান প্রদান করে। তার রচনাবলী ও হাদিস বর্ণনাগুলো বিভিন্ন হাদিস সংকলনে উল্লেখ করা হয়েছে।

## মৃত্যু ও ঐতিহ্য
দাহহাক ইবনে মাখলাদ ২১২ হিজরি সালের ১৪ জ্বিলহজ্জ খলিফা আল-মামুনের খিলাফতের সময় বৃহস্পতিবার রাতে বসরায় মারা যান। হাদিসবিদ্যায় তার অবদানকে পরবর্তী অনেক আলেম স্বীকৃতি দিয়েছেন।

## আরো দেখুন

* মুহাদ্দিস ও হাদিস সংকলকের তালিকা

## তথ্যসূত্র
বিষয়শ্রেণী:হাদিস বর্ণনাকারী
বিষয়শ্রেণী:মুহাদ্দিস
লরেন্স ব্রোজ

**লরেন্স ব্রোজ** (জন্ম ১৯৬০) একজন বেলজিয়ান ফলিত গণিতবিদ, যিনি পরিসংখ্যান এবং অর্থনীতিতে বিশেষজ্ঞ এবং বিশেষ করে যৌক্তিক প্রত্যাশার তত্ত্বে বিশেষজ্ঞ। তিনি ফ্রান্সের লাইলি বিশ্ববিদ্যালয়ের ফলিত গণিতের একজন অধ্যাপক।  ২০১২ থেকে ২০১৮ পর্যন্ত তিনি *নারী ও গণিত সমিতি-*র () সভাপতি ছিলেন, এটি গণিতে নারীদের জন্য একটি ফরাসি সমিতি। 

## শিক্ষা ও কর্মজীবন
ব্রোজ ব্রাসেলসে জন্মগ্রহণ করেন। তিনি শারলেরোইতে উচ্চ বিদ্যালয়ে পড়াশোনা করেন এবং ১৯৮২ সালে ইউনিভার্সিতে লিব্রে ডি ব্রাসেলস থেকে গণিতে অ্যাগ্রিগেশন ডিগ্রি (ফরাসি সরকারি শিক্ষা ব্যবস্থায় সিভিল সার্ভিসের জন্য সবচেয়ে প্রতিযোগিতামূলক এবং মর্যাদাপূর্ণ পরীক্ষা) অর্জন করেন। তিনি ১৯৮৬ সালে একই বিশ্ববিদ্যালয় থেকে ডক্টরেট ডিগ্রি অর্জন করেন এবং ১৯৯৪ সালে লাইলি বিশ্ববিদ্যালয় থেকে হ্যাবিলিটেশন (বিশ্ববিদ্যালয়ের সর্বোচ্চ ডিগ্রি) সম্পন্ন করেন। তাঁর ডক্টরাল গবেষণা পত্রের শিরোনাম ছিল *যৌক্তিক প্রত্যাশা মডেলের হ্রাস, সনাক্তকরণ এবং অনুমান* (), তাঁর গবেষণা সিমোন হুইবেরেখটসের তত্ত্বাবধানে ছিল।

তিনি ১৯৮৫ সালে ব্রাসেলসের মুক্ত বিশ্ববিদ্যালয়ে সহকারী হিসেবে যোগদান করেন এবং ১৯৮৯ সালে চার্লস ডি গল বিশ্ববিদ্যালয় - লাইলি ৩-তে চলে যান। চার্লস ডি গল বিশ্ববিদ্যালয়ে তিনি ২০০০ থেকে ২০০৬ সাল পর্যন্ত গবেষণার উপ-সভাপতি হিসেবেও দায়িত্ব পালন করেন, এবং ২০০৯ থেকে ২০১৪ সাল পর্যন্ত গণিত, কম্পিউটার বিজ্ঞান, ব্যবস্থাপনা ও অর্থনীতি ইউনিট (ইউএফআর এমআইএমই) পরিচালনা করেন; ২০১৫ সাল থেকে তিনি *ইউএফআর এমআইএমই*-এর সহকারী পরিচালক হিসেবে দায়িত্ব পালন করছেন। ২০১৮ সালে, চার্লস ডি গল বিশ্ববিদ্যালয় অন্য দুটি বিশ্ববিদ্যালয়ের সাথে একীভূত হয়ে লাইলি বিশ্ববিদ্যালয়ে পরিণত হয়। ১৯৯৬ সাল থেকে তিনি, ব্রাসেলসের সেন্ট-লুইস বিশ্ববিদ্যালয়ে একজন খণ্ডকালীন ভিজিটিং অধ্যাপক হিসেবেও কর্মরত আছেন।

## অবদান
এ. সাফার্জের সাথে ব্রোজ *দ্য ইকোনোমেট্রিক অ্যানালাইসিস অফ নন-ইউনিনেস ইন র‍্যাশনাল এক্সপেক্টেশনস মডেলস* (অর্থনৈতিক বিশ্লেষণে অবদান, এলসেভিয়ার, ১৯৯১) বইটির লেখক। সাফার্জ এবং সি. গৌরিয়ারক্সের সাথে তিনি *"রিডিউসড ফর্মস অফ র‍্যাশনাল এক্সপেক্টেশনস মডেলস* (বিশুদ্ধ ও ফলিত অর্থনীতির মৌলিক বিষয়াবলী ৪২, হারউড অ্যাকাডেমিক পাবলিশার্স, ১৯৯০) বইটির লেখক।

## স্বীকৃতি
২০১৪ সালে, ব্রোজ লিজিওন অফ অনার-এর নাইট  এবং অর্ডার দে পালমেস অ্যাকাডেমিকসের অফিসার উপাধিতে ভূষিত হন।

## তথ্যসূত্র




বিষয়শ্রেণী:লেজিওঁ দনরের ফরাসি প্রাপক
বিষয়শ্রেণী:লেজিওঁ দনরের নাইট
বিষয়শ্রেণী:ফরাসি গণিতবিদ
বিষয়শ্রেণী:ফরাসি অর্থনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
ক্যারেন ব্রুকস হপকিন্স

থাম্ব|ক্যারেন ব্রুকস হপকিন্স
**ক্যারেন ব্রুকস হপকিন্স** ব্রুকলিন একাডেমি অফ মিউজিক-এর প্রেসিডেন্ট এমেরিটা, তিনি ১৯৯৯ থেকে ২০১৫ পর্যন্ত এর প্রেসিডেন্ট হিসেবে দায়িত্ব পালন করেছেন। পূর্বে তিনি ব্রুকলিন কলেজ প্রোগ্রাম ফর আর্টস অ্যাডমিনিস্ট্রেশনের একজন অ্যাডজাঙ্কট প্রফেসর (একজন খণ্ডকালীন শিক্ষাবিদ) ছিলেন। ১৯৯৫ সালের বসন্তে, হপকিন্স বার্গম্যান ফেস্টিভ্যালের এক্সিকিউটিভ প্রোডিউসার হিসেবে দায়িত্ব পালন করেন, এই উৎসব সুইডিশ পরিচালক ইংমার বার্গম্যানের জীবন ও কর্মকে উদযাপন করেছিল।

## শিক্ষা
হপকিন্স মেরিল্যান্ড বিশ্ববিদ্যালয়ে অধ্যয়ন করেন এবং জর্জ ওয়াশিংটন বিশ্ববিদ্যালয় থেকে এমএফএ ডিগ্রি লাভ করেন।

## প্রকাশনা
তিনি গ্রিনউড পাবলিশিং কর্তৃক প্রকাশিত *সাক্সেসফুল ফাণ্ড রেইজিং ফর আর্টস অ্যাণ্ড কালচারাল অর্গানাইজেশনস* (১৯৯৭) এবং পাওয়ারহাউস বুকস কর্তৃক প্রকাশিত, *ব্যাম... অ্যাণ্ড দেন ইট হিট মি* (২০২১) বইয়ের লেখিকা, দ্বিতীয় বইটি আমেরিকার প্রাচীনতম পারফর্মিং আর্টস সেন্টারের ৩৬ বছর ধরে নেতৃত্ব দেওয়ার একটি স্মৃতিকথা।

## পুরস্কার এবং স্বীকৃতি
বার্গম্যান ফেস্টিভ্যালের সাফল্যের জন্য তিনি সুইডেনের রয়্যাল ড্রামাটিক থিয়েটার থেকে একটি পদক লাভ করেন এবং নরওয়েজীয় ন্যাশনাল ব্যালের পক্ষে তাঁর কাজের স্বীকৃতিস্বরূপ নরওয়ে তাঁকে সেন্ট ওলাভ পদক প্রদান করে। ২০০৬ সালের নভেম্বরে, মার্কিন যুক্তরাষ্ট্রে ফরাসি শিল্পকলাকে সমর্থন করার জন্য তাঁর কাজের স্বীকৃতিস্বরূপ ফ্রান্স প্রজাতন্ত্র হপকিন্সকে 'শেভালিয়ের দে ল'অর্দ্রে দে আর্টস এ দে লেত্রেস' উপাধিতে ভূষিত করে। ২০০৭ সালে, ক্রেইন'স তাঁকে "নিউ ইয়র্ক সিটি ব্যবসার ১০০ জন সবচেয়ে প্রভাবশালী নারী"-দের একজন হিসেবে মনোনীত করে। একই বছর, সুইডেন এবং মার্কিন যুক্তরাষ্ট্রের পারফর্মিং আর্টস সম্প্রদায়ের মধ্যে সম্পর্ক সুদৃঢ় করার ক্ষেত্রে তাঁর ভূমিকার স্বীকৃতিস্বরূপ তাঁকে 'কমান্ডার অফ দ্য রয়্যাল অর্ডার অফ দ্য পোলার স্টার' উপাধিতে ভূষিত করা হয়। ২০১২ সালের মে মাসে, হপকিন্সকে ব্রুকলিন, নিউ ইয়র্কের সেন্ট ফ্রান্সিস কলেজ থেকে সম্মানসূচক ডক্টরেট অফ হিউম্যান লেটার্স প্রদান করা হয়। ২০১৪ সালের মার্চ মাসে ব্রুকলিন ম্যাগাজিন তাঁকে "ব্রুকলিন সংস্কৃতির ১০০ জন সবচেয়ে প্রভাবশালী ব্যক্তি"-দের তালিকায় অন্তর্ভুক্ত করে।

২০২৫ সালের জানুয়ারিতে, ব্রুকলিন একাডেমি অফ মিউজিক হপকিন্সের নামে একটি নতুন কেন্দ্র চালু করে, যার নাম বিএএম ক্যারেন বা বিএএম কেবিএইচ, এটি ৩০০ অ্যাশল্যান্ড প্লেস / ১০ লাফায়েট অ্যাভিনিউ-তে অবস্থিত এল ১০ আর্টস অ্যাণ্ড কালচারাল সেন্টারের একটি অংশ।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
শাদি আল-ওয়াইসি

**শাদি মোহাম্মদ আল-ওয়াইসি** ২০২৪ সালের ডিসেম্বর থেকে ২০২৫ সালের মার্চ পর্যন্ত সিরীয় তত্ত্বাবধায়ক সরকারের বিচার মন্ত্রী ছিলেন। তিনি ২০২২ সালে শুরু হওয়া সিরীয় নাজাত সরকারের ষষ্ঠ মেয়াদে বিচার মন্ত্রী হিসেবে দায়িত্ব পালন করেছিলেন এবং ২০২৪ সালের ডিসেম্বর মাসে আসাদ শাসনের পতন পর্যন্ত এই পদে বহাল ছিলেন।

## শিক্ষা
আল-ওয়াইসি ইসলামি শরিয়াহতে ডিগ্রি এবং শিক্ষাগত যোগ্যতার ডিপ্লোমা অর্জন করেছেন। তিনি ইসলামি ও বিচারিক শিক্ষা বিষয়ে একটি মাস্টার্স থিসিস নিয়েও কাজ করছেন। বিচারিক ও রাজনৈতিক কর্মজীবন শুরুর আগে তিনি সাত বছর আলেপ্পোতে ইসলামি শিক্ষার শিক্ষক এবং ইমাম ও খতিব হিসেবে দায়িত্ব পালন করেন।

## সিরীয় গৃহযুদ্ধের সময়

### আল-নুসরা
২০১৫ সালের জানুয়ারিতে মা’রাত মিসরিনে ধারণকৃত একটি ভিডিওতে আল-ওয়াইসিকে প্রকাশ্যে মৃত্যুদণ্ড কার্যকরের দর্শকদের মধ্যে দেখা গেছে বলে জানা যায়। ভিডিওটিতে একজন নারীকে মাথায় একটি গুলি করে মৃত্যুদণ্ড দিতে দেখা যায়, যার বিরুদ্ধে কথিত পতিতাবৃত্তির অভিযোগ আনা হয়েছিল।

প্রায় এক সপ্তাহ পরে হাফাসরাজায় ধারণকৃত অন্য একটি ভিডিওতে একই অভিযোগে অন্য এক নারীর মৃত্যুদণ্ড কার্যকর করার দৃশ্য দেখা যায়। এই ভিডিওতে আল-ওয়াইসিকে দেখা যায়, যিনি সেসময় আল-নুসরা ফ্রন্টের একজন বিচারক ছিলেন। তিনি দণ্ডিত নারীর পাশে দাঁড়িয়ে ব্যক্তিগতভাবে রায় ঘোষণা করেন এবং জল্লাদকে কাজ শুরু করার সংকেত দেন। মাথায় একটি গুলির মাধ্যমে মৃত্যুদণ্ড কার্যকর করা হয়েছিল।

### সিরীয় নাজাত সরকার
সিরীয় গৃহযুদ্ধের সময় তিনি বিরোধী গোষ্ঠীদের নিয়ন্ত্রণে থাকা এলাকায় বিচার বিভাগীয় প্রতিষ্ঠান স্থাপনে ভূমিকা রাখেন। তিনি ধাহরত আওয়াদে শরিয়াহ কর্তৃপক্ষ সহ-প্রতিষ্ঠা করেন এবং সেখানে বিচারক হিসেবে কাজ করেন। পরে তিনি আলেপ্পোর কোয়াড্রিপক্ষীয় শরিয়াহ কর্তৃপক্ষের প্রতিষ্ঠাতা সদস্যদের দলে যোগ দেন, যেখানে তিনি সামরিক লঘু অপরাধ বিচারক, আপিল বিচারক এবং পাবলিক প্রসিকিউটর হিসেবে দায়িত্ব পালন করেন।

আল-ওয়াইসি 'জুডিশিয়াল সার্কিট প্রজেক্ট' প্রতিষ্ঠা ও পরিচালনা করেন এবং সালকিন আদালত, হরিতান আদালত ও উত্তর বাদিয়া আদালতসহ বেশ কিছু গুরুত্বপূর্ণ বিচার বিভাগীয় প্রতিষ্ঠান স্থাপন করেন। এসব দায়িত্বের পাশাপাশি তিনি সিরীয় নাজাত সরকারের অধীনে সিভিল ফেলোনি আদালত এবং ক্রিমিনাল আপিল আদালতের প্রধান হিসেবেও দায়িত্ব পালন করেছেন। তিনি সুপ্রিম জুডিশিয়াল কাউন্সিলেরও একজন সদস্য।

## বিচার মন্ত্রী
২০২৪ সালে আসাদ শাসনের পতনের পর এবং নাজাত সরকারের মন্ত্রীরা ২০২৫ সালের মার্চ পর্যন্ত অন্তর্বর্তীকালীন সরকারে একই দায়িত্ব পালন করবেন, এমন সিদ্ধান্তের পর আল-ওয়াইসি প্রধানমন্ত্রী মোহাম্মদ আল-বশিরের অধীনে সিরীয় তত্ত্বাবধায়ক সরকারের বিচার মন্ত্রী হিসেবে দায়িত্ব পালন শুরু করেন।

বিচার মন্ত্রী হিসেবে নিয়োগ পাওয়ার পরপরই আল-নুসরা ফ্রন্টের বিচারক থাকাকালীন নারীদের মৃত্যুদণ্ড অনুমোদন করার ভিডিওগুলো পুনরায় সামনে আসে এবং তা সমালোচনার জন্ম দেয়।

২৯ মার্চ ২০২৫ তারিখে সিরীয় অন্তর্বর্তীকালীন সরকার গঠনের মাধ্যমে মাযহার আল-ওয়াইস বিচার মন্ত্রী হিসেবে আল-ওয়াইসির স্থলাভিষিক্ত হন।

## আরও দেখুন

* সিরীয় অন্তর্বর্তীকালীন সরকার

## টীকা

## তথ্যসূত্র

বিষয়শ্রেণী:তাহরির আল শাম
বিষয়শ্রেণী:২১শ শতাব্দীর সিরীয় রাজনীতিবিদ
বিষয়শ্রেণী:সিরীয় ইমাম
বিষয়শ্রেণী:ইসলামি চিন্তাবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:আরবি ভাষার লেখা থাকা নিবন্ধ
জামে মসজিদ, ধর্মশালা

**জামে মসজিদ** () হলো একটি জামে মসজিদ, যা ভারতের হিমাচল প্রদেশ রাজ্যের ধর্মশালার কোতোয়ালি বাজারে অবস্থিত।

## ইতিহাস
ধর্মশালার এই জামে মসজিদটি ১৭১৯ খ্রিস্টাব্দে জনাব গোলাম রসুল নির্মাণ করেছিলেন। ১৯০৫ সালের কাংড়া ভূমিকম্পে মসজিদটি এবং এর গম্বুজ ক্ষতিগ্রস্ত হয়েছিল। সেই সময়ে আহলে ইসলাম কমিটি এর দায়িত্ব গ্রহণ করে এবং মসজিদের ক্ষতিগ্রস্ত অংশ সংস্কার করে। এর ফলে সেখানে নিয়মিত নামাজ আদায় শুরু হয়।

১৯৪৭ থেকে ১৯৯৫ সালের মধ্যে ইয়োল সেনানিবাসে কেবল একটি মসজিদ ছিল যেখানে জুমার নামাজ এবং ঈদের নামাজ আয়োজিত হতো। ১৯৯৫ সালে আমান-এ-আওয়াম কল্যাণ কমিটি গঠিত হয় এবং জামে মসজিদে পাঞ্জেগানা নামাজ আদায় অব্যাহত থাকে। একই বছর ইমাম মুহাম্মদ কামিল জামিকে নিযুক্ত করা হয় এবং তিনি বর্তমানেও মসজিদের ইমাম হিসেবে দায়িত্ব পালন করছেন।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:১৮শ শতাব্দীর ভারতের মসজিদ
বিষয়শ্রেণী:ধর্মশালার ভবন ও স্থাপনা
বিষয়শ্রেণী:ভারতের গম্বুজবিশিষ্ট মসজিদ
বিষয়শ্রেণী:১৭১০-এর দশকে সম্পন্ন মসজিদ
বিষয়শ্রেণী:হিমাচল প্রদেশের মসজিদ
বিষয়শ্রেণী:১৭১৯-এ সম্পন্ন ধর্মীয় ভবন ও স্থাপনা
বিষয়শ্রেণী:১৬শ শতাব্দীর ভারতের মসজিদ
জামে মসজিদ, গুলবর্গা

**জামে মসজিদ**, যা **গুলবার্গা জামে মসজিদ**, **গুলবার্গ দুর্গের প্রধান মসজিদ** এবং আনুষ্ঠানিকভাবে **জামে মসজিদ - কিলা-এ-হাশাম** নামেও পরিচিত, ভারতের কর্ণাটক রাজ্যের গুলবর্গায় (পূর্বনাম *গুলবার্গা*) অবস্থিত একটি জামে মসজিদ। মসজিদটি কালবুরগির গুলবার্গ দুর্গ চত্বরের ভেতরে অবস্থিত।

২০১৪ সালে জাতিসংঘ শিক্ষা, বিজ্ঞান ও সংস্কৃতি সংস্থা (ইউনেস্কো) এই ভবনটিকে দাক্ষিণাত্য সালতানাতের স্মৃতিস্তম্ভ ও দুর্গসমূহ নামক বিশ্ব ঐতিহ্যবাহী স্থানের "সম্ভাব্য তালিকায়" অন্তর্ভুক্ত করেছে।

## ইতিহাস
ওয়ারাঙ্গলের কাপায়া নায়ককে পরাজিত করার পর গুলবার্গায় রাজধানী স্থাপনের স্মারক হিসেবে ১৩৬৭ সালে বাহমানি সুলতান প্রথম মুহাম্মদ শাহ এই মসজিদটি নির্মাণ করেন। একজন পারস্য স্থপতি রাফি মসজিদটির নকশা করেছিলেন। এটি কালবুরগি দুর্গ চত্বরের ভেতরে নির্মিত হয়েছিল। এটি দক্ষিণ ভারতের অন্যতম প্রাচীন জামে মসজিদ।

## স্থাপত্য
কালবুরগি জামে মসজিদটি সেই সময়ের প্রচলিত মসজিদ স্থাপত্য থেকে ভিন্নধর্মী হওয়ার জন্য বিশেষভাবে পরিচিত। এর সাধারণ বিন্যাস প্রাঙ্গণ বা উঠান বিশিষ্ট মসজিদের মতো হলেও এর কেন্দ্রীয় প্রাঙ্গণটি তেষট্টিটি ছোট গম্বুজ দ্বারা আবৃত। মসজিদে কোনো মিনার নেই, তার বদলে মসজিদের চার কোণে চারটি বড় গম্বুজ রয়েছে। বাইরের চারটি দেয়ালের মধ্যে তিনটি দেয়াল সূর্যালোকের জন্য উন্মুক্ত রাখা হয়েছে, যেখানে ক্বিবলা অংশটি ভরাট বা নিরেট।

## গ্যালারি

Archs@Jama Masjid.jpg|মসজিদের ভেতরের খিলানসমূহ
Arches@Jama Masjid.jpg|মসজিদের ভেতরের খিলানসমূহ
Gulbarga Jami Masjid interior 2.jpg|মসজিদের ভেতরের খিলানসমূহ
Gulbarga Jami Masjid interior.jpg|মসজিদের ভেতরের খিলানের আরেকটি দৃশ্য
Gulbarga Jama Masjid 2.jpg|মসজিদের প্রবেশপথ, যা মুরিশ শৈলীতে নির্মিত
Gulbarga Jama Masjid.jpg|বর্ষাকালে ঘাস আচ্ছাদিত মসজিদের দৃশ্য
Gulbarga Jama Mosque in Kalaburgi, Karnataka 13.jpg|গুলবর্গা জামে মসজিদ
Gulbarga Jama Mosque in Kalaburgi, Karnataka 04.jpg|গুলবর্গা জামে মসজিদের সামনে ঘোড়ার গাড়ি


## আরও দেখুন

* ভারতে ইসলাম
* ভারতের মসজিদের তালিকা

## টীকা

## তথ্যসূত্র

## বহিঃসংযোগ

* 

বিষয়শ্রেণী:১৪শ শতাব্দীর ভারতের মসজিদ
বিষয়শ্রেণী:বাহমানি স্থাপত্য
বিষয়শ্রেণী:১৩৬৭-এ সম্পন্ন ধর্মীয় ভবন ও স্থাপনা
বিষয়শ্রেণী:কালবুরগি জেলার ভবন ও স্থাপনা
বিষয়শ্রেণী:প্রধান মসজিদ
বিষয়শ্রেণী:গুলবর্গা
বিষয়শ্রেণী:ভারতের গম্বুজবিশিষ্ট মসজিদ
বিষয়শ্রেণী:১৩৬০-এর দশকে সম্পন্ন মসজিদ
বিষয়শ্রেণী:কর্ণাটকের মসজিদ
মক্কা মসজিদ, বিজাপুর

**মক্কা মসজিদ**, যা **মাক্কা মসজিদ** নামেও পরিচিত, ভারতের কর্ণাটক রাজ্যের বিজয়পুরের বিজয়পুরা জেলায় অবস্থিত একটি মসজিদ। ধারণা করা হয় এটি  সালে সম্পন্ন হয়েছিল। মসজিদটি রাজপরিবারের নারীদের জন্য নির্মিত হয়েছিল। 

এই মসজিদ কাঠামোটি জাতীয় গুরুত্বের স্মৃতিস্তম্ভের অন্তর্ভুক্ত।

## ইতিহাস
মসজিদটি নির্মাণের সঠিক তারিখ জানা নেই। *[[ভারতের নতুন কেমব্রিজ ইতিহাস]]* বইয়ে এটিকে দ্বিতীয় আলী আদিল শাহের শাসনামলের বলে উল্লেখ করা হয়েছে, অন্যদিকে হেনরি কাজিন্স এটিকে ১৩শ শতাব্দীর শেষের দিকের বলে মনে করেন। চত্বরের পূর্ব প্রান্তে একজন সাধুর সমাধি রয়েছে, যিনি সম্ভবত মসজিদটি নির্মাণের নির্দেশ দিয়েছিলেন। মিনারগুলো একটি পূর্ববর্তী কাঠামোর ধ্বংসাবশেষ, যা সম্ভবত বাহমানি সালতানাতের সময় নির্মিত কোনো পুরোনো মসজিদ ছিল। কাজিন্স মত প্রকাশ করেন যে, মসজিদের চারপাশে নির্মিত উঁচু দেয়ালগুলো নির্দেশ করে যে এটি একসময় হাতির আস্তাবল হিসেবে ব্যবহৃত হতো। তিনি মনে করেন যে, নতুন মসজিদটি নির্মাণের আগে পুরোনো ধ্বংসপ্রাপ্ত মসজিদটি হাতির আস্তাবল হিসেবে ব্যবহৃত হয়ে থাকতে পারে।

## স্থাপত্য
মসজিদটি একটি খোলা প্রাঙ্গণের ভেতরে অবস্থিত, যা চারদিক থেকে খিলানযুক্ত বারান্দা দিয়ে ঘেরা। বারান্দার খিলানগুলোতে নিচু স্তম্ভ রয়েছে, যা গুলবর্গার জামে মসজিদের স্তম্ভগুলোর মতো। মসজিদের সম্মুখভাগে পাঁচটি খিলানযুক্ত প্রবেশপথ রয়েছে এবং একটি খাঁজকাটা নকশা কেন্দ্রীয় খিলানটিকে ফুটিয়ে তুলেছে। এটি একটি গোলার্ধীয় গম্বুজ দ্বারা আবৃত, যা আটটি খিলানযুক্ত একটি ভিত্তির ওপর অবস্থিত। সম্মুখভাগের ওপরে একটি দ্বি-স্তরের প্যারাপেট রয়েছে এবং কোণগুলোর প্রতিটি ব্যাট্রেসের ওপর একটি করে *[[ছত্রী (স্থাপত্য)|ছত্রী]]* স্থাপন করা হয়েছে।

মিহরাব সংলগ্ন পশ্চিমের দেয়ালটি খোদাই করা নকশায় সজ্জিত। মসজিদের ভেতরে কোনো মিম্বর নেই, কারণ নারীদের নামাজের আগে কোনো খুতবা পাঠ করা হয় না।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৭শ শতাব্দীর ভারতের মসজিদ
বিষয়শ্রেণী:বিজয়পুর, কর্ণাটক
বিষয়শ্রেণী:বিজয়পুর জেলার ভবন ও স্থাপনা
বিষয়শ্রেণী:কর্ণাটকের জাতীয় গুরুত্বের স্মৃতিস্তম্ভ
বিষয়শ্রেণী:ভারতের গম্বুজবিশিষ্ট মসজিদ
বিষয়শ্রেণী:ভারতের মিনারবিশিষ্ট মসজিদ
বিষয়শ্রেণী:১৬৬০-এর দশকে সম্পন্ন মসজিদ
বিষয়শ্রেণী:কর্ণাটকের মসজিদ
বিষয়শ্রেণী:১৬৬৯-এ সম্পন্ন ধর্মীয় ভবন ও স্থাপনা
বিষয়শ্রেণী:বিজয়পুর সালতানাত
নব গুম্বজ

**নব গুম্বজ** (আক্ষরিক অর্থে "নয়টি গম্বুজ"), যা **নও গুম্বজ** নামেও পরিচিত, ভারতের কর্ণাটক রাজ্যের বিজয়পুরে অবস্থিত একটি মসজিদ। এটি বিজয়পুর সালতানাতের শাসনামলে নির্মিত হয়েছিল।

এই মসজিদ কাঠামোটি জাতীয় গুরুত্বের স্মৃতিস্তম্ভের অন্তর্ভুক্ত।

## বর্ণনা
মসজিদটির স্থাপত্য বৈশিষ্ট্য, বিশেষ করে এর একাধিক গম্বুজ, বিজয়পুর সালতানাতের স্থাপত্যশৈলীর পরিবর্তে গুজরাত সালতানাতের স্থাপত্যশৈলীর বৈশিষ্ট্য বহন করে। মসজিদের নয়টি গম্বুজ প্রার্থনা কক্ষের নয়টি বে-র সাথে সামঞ্জস্যপূর্ণ। কেন্দ্রীয় গম্বুজ এবং কোণগুলোর চারটি গম্বুজ খণ্ডাংশীয়। অন্যদিকে মাঝের চারটি গম্বুজে পিরামিড আকৃতির ভল্ট রয়েছে। সম্মুখভাগের কোণগুলোর ওপর একটি করে *[[ছত্রী (স্থাপত্য)|ছত্রী]]* অবস্থিত।

সম্মুখভাগে তিনটি খিলানযুক্ত প্রবেশপথ রয়েছে যা অভ্যন্তরে নিয়ে যায়। মসজিদের দক্ষিণ দেয়াল ঘেঁষে একটি সিঁড়ি রয়েছে।

### অভ্যন্তর
খিলানের মাধ্যমে মসজিদের অভ্যন্তরভাগ নয়টি বে-তে বিভক্ত। মসজিদের পশ্চিম দেয়ালে পালিশ করা কালো আগ্নেয় শিলা দিয়ে নির্মিত *[[মিহরাব]]* রয়েছে, যাতে কুরআনের আয়াত খোদাই করা আছে। সেখানে একটি বড় শিলালিপিও রয়েছে যাতে শিয়া কালিমায়ে শাহাদাত অন্তর্ভুক্ত।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:দাক্ষিণাত্য সালতানাতের স্থাপত্য
বিষয়শ্রেণী:কর্ণাটকের জাতীয় গুরুত্বের স্মৃতিস্তম্ভ
বিষয়শ্রেণী:ভারতের গম্বুজবিশিষ্ট মসজিদ
বিষয়শ্রেণী:কর্ণাটকের মসজিদ
বিষয়শ্রেণী:১৬শ শতাব্দীর ভারতের মসজিদ
ষোল খাম্বা মসজিদ

**ষোল খাম্বা মসজিদ** হলো ভারতের কর্ণাটক রাজ্যের বিদারের বিদার দুর্গের ভেতরে অবস্থিত একটি মসজিদ।

## পটভূমি
ভবনটির মূল নাম জানা যায়নি। মহিলাদের জন্য নির্ধারিত স্থানে অবস্থিত হওয়ায় একে *জেনানা মসজিদ* (মহিলাদের মসজিদ) হিসেবে বর্ণনা করা হয়েছে। *ষোল খাম্বা* (ষোলোটি স্তম্ভ) নামটি হলের মাঝখানে অবস্থিত ষোলোটি স্তম্ভের উপস্থিতিকে নির্দেশ করে।

ঐতিহ্যগতভাবে ভবনটিকে বিদারের জামে মসজিদ হিসেবে বিবেচনা করা হতো। তবে হেলেন ফিলন যুক্তি দেন যে, ভবনটি সাধারণ জনগণের জুমার নামাজের মসজিদের পরিবর্তে রাজকীয় আনুষ্ঠানিক হলের উদ্দেশ্যে নির্মিত হয়েছিল। তিনি দাবি করেন যে, মসজিদটি বিদার দুর্গের অনেক ভেতরে অবস্থিত এবং এটি সাধারণ জনগণের প্রবেশের উপযোগী ছিল না।

## স্থাপত্য
ভবনটির একটি জীর্ণ অংশ পরিষ্কার করার সময় আরবি ভাষায় লেখা একটি শিলালিপি পাওয়া গেছে, যার অনুবাদ করলে দাঁড়ায়:

পূর্বদিকের সম্মুখভাগটি  প্রশস্ত। উনিশটি অভিন্ন খিলানের একটি সারি মসজিদের সম্মুখভাগ গঠন করেছে। প্রতিটি খিলানের বিস্তার প্রায়  এবং উচ্চতা প্রায় । মসজিদের ওপর একটি প্যারাপেট দেয়াল রয়েছে, যা পরবর্তীকালের সংযোজন বলে মনে করা হয়। মসজিদটি তার খিলানগুলোর প্রতিসাম্য এবং ছিদ্রযুক্ত জ্যামিতিক নকশার স্ক্রিনযুক্ত ক্লিয়ারস্টোরি জানালার জন্য সুপরিচিত, যা দাক্ষিণাত্যের শৈলীতে নির্মিত।

মসজিদটির শীর্ষে একটি বিশাল গম্বুজ রয়েছে। গম্বুজটি একটি বৃত্তাকার ড্রামের ওপর স্থাপিত, যাতে ত্রয়ী-পত্র নকশার ক্রেনেলেশন অলংকরণ রয়েছে। প্রার্থনা কক্ষটি  দীর্ঘ এবং  প্রশস্ত। এটি উনিশটি আইল দ্বারা পঁচানব্বইটি বে-তে বিভক্ত। মসজিদের পূর্ব দিকে নির্মিত রাজকীয় প্রাসাদগুলো আলো প্রবেশের পথে বাধা সৃষ্টি করে। ফলে পাঁচটি ছোট গম্বুজের শীর্ষে ছিদ্র বা উন্মুক্ত অংশ রাখা হয়েছে।

পশ্চিমের দেয়ালে একটি পঞ্চভুজাকার মিহরাব রয়েছে। একটি খাঁজকাটা খিলান দিয়ে মিহরাবে প্রবেশ করতে হয়।

## গ্যালারি

File:Bidar - Fort (4278998017).jpg|ছাদের ছোট গম্বুজগুলো প্যারাপেট দেয়ালের কারণে বাইরে থেকে দেখা যায় না
File:Sola Kaman.jpg|খিলানগুলোর ভেতরের দৃশ্য
File:Plan of the prayer hall of the Solah Khamb Mosque.png|প্রার্থনা কক্ষের নকশা
File:Inside view of the mosque.jpg|পশ্চিম দেয়াল; মাঝখানের অংশটি হলো মিহরাব
File:Solah Khamba Mosque of Bidar fort.jpg
File:Front View- Solah Khamba Mosque.jpg
File:Hypostyle Wall in Solah Khamba Mosque, Bidar fort, Bidar.JPG
File:Bidar Fort, by KalyanD.jpg
File:The Great Mosque or Sola Khamb Masjid at Bedar.jpg


## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:১৫শ শতাব্দীর ভারতের মসজিদ
বিষয়শ্রেণী:১৪২৪-এ সম্পন্ন ধর্মীয় ভবন ও স্থাপনা
বিষয়শ্রেণী:বিদার জেলার ভবন ও স্থাপনা
বিষয়শ্রেণী:ভারতের গম্বুজবিশিষ্ট মসজিদ
বিষয়শ্রেণী:১৪২০-এর দশকে সম্পন্ন মসজিদ
বিষয়শ্রেণী:কর্ণাটকের মসজিদ
এক মিনার মসজিদ, রায়চুর

**এক মিনার মসজিদ**, যা **এক মিনার মাসজিদ** () এবং **এক মিনার কি মসজিদ** () নামেও পরিচিত, ভারতের কর্ণাটক রাজ্যের রায়চুরে অবস্থিত একটি মসজিদ। এটি ভারতের রাজ্য সংরক্ষিত স্মৃতিস্তম্ভের অন্তর্ভুক্ত।

বর্তমানে মিনারটি দণ্ডায়মান থাকলেও, ২০১৬ সালে সংলগ্ন রাস্তা প্রশস্ত করার জন্য মসজিদ প্রাঙ্গণের কিছু ঐতিহাসিক স্থাপনা ভেঙে ফেলা হয়েছিল।

## ইতিহাস
এর প্রবেশদ্বারের ফার্সি শিলালিপি অনুসারে, এটি মাহমুদ শাহ বাহমানির রাজত্বকালে ৯১৯ হিজরিতে আহমেদনগর সালতানাতের পেশোয়া (প্রধানমন্ত্রী) মালিক আম্বর কর্তৃক নির্মিত হয়েছিল।

## নামকরণ
মসজিদটির নামকরণ করা হয়েছে কারণ এতে কেবল একটি মাত্র মিনার রয়েছে। সাধারণত ইন্দো-ইসলামি স্থাপত্যে একক মিনারগুলো (যেমন— কুতুব মিনার ও চাঁদ মিনার) বিজয়স্তম্ভ হিসেবে ব্যবহৃত হতো। অন্যদিকে মসজিদের সাথে যুক্ত মিনারগুলো সৌন্দর্যের খাতিরে প্রতিসমভাবে একাধিক রাখা হতো। এই মসজিদের একক মিনারটি সেই নিয়মের একটি ব্যতিক্রম।

## স্থাপত্য
মসজিদের সামনে একটি প্রাঙ্গণ রয়েছে যেখানে দুটি কবর বিদ্যমান। প্রাঙ্গণের মাথায় একটি পানির চৌবাচ্চা রয়েছে। দক্ষিণ দিক দিয়ে মসজিদে প্রবেশ করতে হয়, যার প্রবেশপথের ছাদটি আটটি চালুক্য স্তম্ভের ওপর স্থাপিত।

প্রার্থনা কক্ষটি আয়তাকার, যার পরিমাপ প্রায় । এর ছাদটি সমতল এবং ছাদের ওপর একটি যুদ্ধের অলংকরণযুক্ত প্যারাপেট রয়েছে। পশ্চিম দেয়ালটি পাথরের ফলকে খোদাই করা কুরআনের আয়াত ও হাদিস দ্বারা সজ্জিত।

### মিনার
মিনারটি এই মসজিদের প্রধান স্থাপত্য বৈশিষ্ট্য, যার নামানুসারেই এর নামকরণ হয়েছে। এটি প্রাঙ্গণের দক্ষিণ-পূর্ব কোণে প্রবেশপথের ঠিক ওপরে অবস্থিত। এটি প্রায়  উঁচুতে অবস্থিত এবং এর ব্যাস প্রায় । মিনারটি পারস্য শৈলীতে নির্মিত, যা চাঁদ মিনার এবং মাহমুদ গাওয়ান মাদ্রাসার মিনারগুলোর সাথে সাদৃশ্যপূর্ণ। উভয়ই এর আগে নির্মিত বাহমানি শৈলীর নিদর্শন।

মিনারটি দুই তলা বিশিষ্ট। এর প্রতিটি তলায় আলো ও বাতাস চলাচলের জন্য জানালা এবং পাথরের রেলিংযুক্ত গ্যালারি রয়েছে। ভেতরে একটি প্যাঁচানো সিঁড়ি রয়েছে যা মিনারের শীর্ষ তলায় নিয়ে যায়। মিনারটি নিচ থেকে ওপরের দিকে ক্রমশ সরু হয়ে গেছে এবং এর শীর্ষে একটি সাধারণ বাহমানি গোলাকার গম্বুজ রয়েছে, যা নিচের দিকে ফুলেল নকশায় অলংকৃত। গম্বুজের ওপর একটি পিনাকল বা শিখর রয়েছে যার মাথায় একটি অর্ধচন্দ্র বিদ্যমান।

## আরও দেখুন

* ভারতে ইসলাম
* ভারতের মসজিদের তালিকা
* কর্ণাটকের রাজ্য সংরক্ষিত স্মৃতিস্তম্ভের তালিকা

## তথ্যসূত্র

## বহিঃসংযোগ

* 

বিষয়শ্রেণী:১৬শ শতাব্দীর ভারতের মসজিদ
বিষয়শ্রেণী:বাহমানি স্থাপত্য
বিষয়শ্রেণী:ইন্দো-ইসলামি মসজিদ
বিষয়শ্রেণী:ভারতের মিনারবিশিষ্ট মসজিদ
বিষয়শ্রেণী:১৫১০-এর দশকে সম্পন্ন মসজিদ
বিষয়শ্রেণী:কর্ণাটকের মসজিদ
বিষয়শ্রেণী:রায়চুর
বিষয়শ্রেণী:১৫১৪-এ সম্পন্ন ধর্মীয় ভবন ও স্থাপনা
বিষয়শ্রেণী:কর্ণাটকের রাজ্য সংরক্ষিত স্মৃতিস্তম্ভ
স্রাম্বিয়া

**স্রাম্বিয়া** বা **নিস্কারাপ্পল্লি** হলো এক ধরনের ছোট মসজিদ, যা কেরল স্থাপত্যশৈলীতে নির্মিত এবং ভারতের কেরল রাজ্যে দেখা যায়। একটি স্রাম্বিয়া তার ক্ষুদ্রাকৃতি এবং প্রাচীন ঐতিহ্যের মূল্যের কারণে অনন্য হিসেবে বিবেচিত হয়। প্রায়শই এর স্থাপত্যশৈলী অত্যন্ত স্বকীয় হয়ে থাকে। সাধারণত স্রাম্বিয়াগুলো একটি নির্দিষ্ট পরিবার বা ছোট কোনো গ্রাম্য এলাকা (হ্যামলেট) দ্বারা নির্মিত হতো। অনেক স্রাম্বিয়া অত্যন্ত প্রাচীন এবং এগুলো অত্যন্ত যত্ন ও আবেগের সাথে সংরক্ষণ করা হয়।

## পর্যালোচনা
স্রাম্বিয়ার অনন্য বৈশিষ্ট্যগুলোর মধ্যে রয়েছে এর অত্যন্ত ক্ষুদ্র আকার, ভবনটি নির্মাণে কাঠের ব্যাপক ব্যবহার এবং এটি প্রায়শই কোনো ধান ক্ষেতের মাঝে অবস্থিত হওয়া। এছাড়া এর কাছে একটি জলাশয় বা পুকুর থাকে।

বর্তমানে অনেক স্রাম্বিয়া আধুনিকায়নের হুমকির মুখে রয়েছে। এদের গুরুত্ব সম্পর্কে অজ্ঞতার কারণে মানুষ অনেক সময় এগুলো ভেঙে ফেলছে এবং সেগুলোর স্থলে কংক্রিটের স্থাপনা নির্মাণ করছে।

## উল্লেখযোগ্য স্রাম্বিয়া
* উত্তরম পল্লি, এট্টম্মেল, মাদায়ি, কণ্ণুর জেলা
* পুচোলামাদ চেরুর স্রাম্বিয়া, ভেঙ্গারা, মালাপ্পুরম
* পুঝাক্কারা স্রাম্বিয়া, চালিয়াম, ক্যালিকট
* মুন্দাথট থামারাক্কুলাম স্রাম্বিয়া, থালাক্কাট্টুর, ওঝুর, মালাপ্পুরম

## গ্যালারি

Old Srambia at Thazhe Periya.jpg|থাঝে পেরিয়া স্রাম্বিয়া, থালাপ্পুঝা, ওয়ায়ানাদ
Madrasavdk.jpg|ভাদাক্কুপারাম্বা স্রাম্বিয়া, মুদিক্কোড
UTHARAM MASJID.jpg|উত্তরম স্রাম্বিয়া, এট্টম্মেল, মাদায়ি
Puzhakkara mosque, Chaliyam.jpg|পুঝাক্কারা স্রাম্বিয়া, চালিয়াম, ক্যালিকট
സ്രാമ്പ്യ.jpeg|পুচোলামাদ চেরুর স্রাম্বিয়া, ভেঙ্গারা; যা একটি পুকুরের ওপর নির্মিত
Panamaram Srambia. Sanctum.jpg|পানামরাম স্রাম্বিয়ার অভ্যন্তরীণ অংশ 
Panamaram Srambia.jpg|পানামরাম স্রাম্বিয়া


## আরও দেখুন

* ভারতে ইসলাম
* ভারতের মসজিদের তালিকা
* কেরলের মসজিদের তালিকা

## তথ্যসূত্র

বিষয়শ্রেণী:কেরলের মসজিদ
বিষয়শ্রেণী:কেরলের শিল্পকলা
বিষয়শ্রেণী:মসজিদ স্থাপত্য
নারী ইন্ডোর হকি এশিয়া কাপ

**এএইচএফ নারী ইন্ডোর এশিয়া কাপ** হল মহিলাদের একটি আন্তর্জাতিক ইন্ডোর হকি প্রতিযোগিতা, যা এশিয়ান হকি ফেডারেশন কর্তৃক আয়োজিত ও নিয়ন্ত্রিত হয়। প্রতিযোগিতাটির পুরুষ বিভাগের আয়োজন ২০০৮ থেকে শুরু হয় এবং মহিলাদের আয়োজন শুরু হয় ২০০৯ সালে। উভয় বিভাগের সর্বশেষ প্রতিযোগিতা ২০২৪-এ অনুষ্ঠিত হয়েছে।

এটি বর্তমানে নারী ইন্ডোর হকি বিশ্বকাপ প্রতিযোগিতার বাছাইপর্ব হিসেবে কার্যকর।

## সারাংশ

## পদক তালিকা

## আরও দেখুন
* নারী হকি এশিয়া কাপ
* নারী জুনিয়র হকি এশিয়া কাপ
* নারী ইন্ডোর হকি বিশ্বকাপ

## তথ্যসূত্র

## বহিঃসংযোগ
* Asia Cup

বিষয়শ্রেণী:জাতীয় দলের জন্য এশিয়ায় ফিল্ড হকি প্রতিযোগিতা
বিষয়শ্রেণী:এশিয়ায় আন্তর্জাতিক ফিল্ড হকি প্রতিযোগিতা
বিষয়শ্রেণী:আন্তর্জাতিক মহিলা ফিল্ড হকি প্রতিযোগিতা
বিষয়শ্রেণী:হকি
বিষয়শ্রেণী:প্রতিযোগিতা পদ্ধতি
বিষয়শ্রেণী:এশীয় চ্যাম্পিয়নশিপ
বিষয়শ্রেণী:২০০৯-এ প্রতিষ্ঠিত পুনরাবৃত্ত ক্রীড়া ঘটনা
সেন্ট্রাল মহল্লু জুমা মসজিদ

**সেন্ট্রাল মহল্লু জুমা মসজিদ** (), যা **সেন্ট্রাল মহল্লু জামাআত** নামেও পরিচিত, ভারতের কেরল রাজ্যের এর্নাকুলাম জেলার মুবাত্তুপ্পিতে অবস্থিত একটি শাফিঈ সুন্নি জামে মসজিদ। মসজিদটি কাভুমকারা বাজারের পাশে অবস্থিত।

সংক্ষেপে **সিএমজে** নামে পরিচিত এই জামাত বা মহল্লু দারিদ্র্য ও রোগমুক্ত সমাজ গড়ার লক্ষ্যে কাজ করে। এটি বেকারত্ব দূরীকরণ, শিক্ষামূলক সংস্কার এবং অসহায় মানুষকে সহায়তার মাধ্যমে ইসলামি সমাজকে উন্নতির পথে পরিচালিত করতে সহায়তা করে। সিএমজে মূলত সামাজিক ও কল্যাণমূলক কর্মকাণ্ডের ওপর গুরুত্বারোপ করে।

১৯২৭ সালের শুরুর দিকে মসজিদের জন্য জমি কেনা হয়েছিল। এরপর ১৯২৭ সালের ১৯ ফেব্রুয়ারি (২৭ শা'বান ১৩৪৬ হিজরি) মসজিদ ভবনে প্রথম জুমার নামাজ অনুষ্ঠিত হয়।

## সদস্যপদ
২০১১-২০২১ সালের জনশুমারি তথ্য অনুযায়ী, এই মহল্লু ১১টি ব্লকে বিভক্ত যেখানে ১,৮২৪টি পরিবার এবং প্রায় ৮,৯৬০ জন সদস্য (৪,৫৯৪ জন পুরুষ এবং ৪,৩৬৬ জন নারী) রয়েছে। মহল্লুর সকল সদস্য সম্প্রদায়ের উন্নয়ন ও কল্যাণমূলক কাজে সহযোগিতা করেন।

## গ্যালারি

Centalmahallujamaath10.jpg|সংস্কারের পূর্বে মসজিদটি
Centalmahallujamaath13.jpg|সংস্কারের পূর্বে মসজিদটি
Centalmahallujamaath9.jpg|সংস্কার চলাকালীন মসজিদটি
Centalmahallujamaath4.jpg|প্রার্থনা হলের অভ্যন্তরীণ দৃশ্য


## আরও দেখুন

* ভারতে ইসলাম
* ভারতের মসজিদের তালিকা
* কেরলের মসজিদের তালিকা

## তথ্যসূত্র

## বহিঃসংযোগ

* অফিসিয়াল ফেসবুক পাতা

বিষয়শ্রেণী:২০শ শতাব্দীর ভারতের মসজিদ
বিষয়শ্রেণী:ভারতের মিনারবিশিষ্ট মসজিদ
বিষয়শ্রেণী:১৯২৭-এ সম্পন্ন মসজিদ
বিষয়শ্রেণী:কেরলের মসজিদ
বিষয়শ্রেণী:এর্নাকুলাম জেলার ধর্মীয় ভবন ও স্থাপনা
বিষয়শ্রেণী:শাফিঈ মসজিদ
বিষয়শ্রেণী:ভারতের সুন্নি মসজিদ